**«Үнем – қоғам қуаты»**

арнайы жобасының тұжырымдамасы

**Өзектілігі.**

Тиімді тұтыну – қазіргі әлемде қоғам дамуының ажырамас бөлігі болып табылады.

«Прагматизм» ұғымы қазақстандықтарға икемді, қаржылық тұрақты, дені сау, білімді, еңбек нарығында сұранысқа ие болуға, өзінің әлеуетін іске асыруға және құбылмалы әлем жағдайында тез әрекет етуге мүмкіндік беретін бірқатар ұтымды дағдыларды жинақтайды.

Бағдарламаның негізгі бағдарларының бірі ретінде аталған бағытты қазақстандықтардың санасында ұғымның көптүрлілігін бекіту және іс-тәжірибеге бірқатар прагматикалық әдеттерді енгізу үшін кең ақпараттық және жобаға қолдау көрсетуді қажет етеді.

Осыған байланысты, ұтымды дағдыларды дамыту үшін жағдай жасауға мүмкіндік беретін қазақстандықтардың прагматизм дағдыларын дамыту жөніндегі жеке арнайы жобаны іске асыру өзекті болып табылады.

«Рухани жаңғыру» бағдарламасы бойынша **бағыты –** «Тұлғалық даму».

**Жобаның мақсаты** – ресурстарды орынды тұтынуды және бөлуді көздейтін прагматикалық өмір салтын қазақстандықтардың құндылықтық бағдарлары жүйесіне енгізу.

Осы мақсатқа жету үшін келесі **міндеттерді** шешу қажет:

1) прагматизм ұғымы туралы түсінікті кеңейту;

2) даму қажеттілігін және өмірге ұтымды көзқарасты тұрақты түсінуді қалыптастыру;

3) мінез-құлық трендтерін қалыптастыру;

4) бағыт шеңберінде прагматикалық дағдыларды дамыту үшін жағдай жасау;

**Арнайы жобаның мақсатты аудиториясы (халық санаты).** Жалпы білім беретін мектептердің, ТжКБ-ның оқушылары, жоғары оқу орындарының студенттері, Қазақстан халқының экономикалық белсенді бөлігі(оқырмандар мен тыңдаушылардың, мамандардың кең ауқымы).

**Стратегиялық серіктестер.**

Арнайы жоба шеңберінде жергілікті атқарушы органдардың ҮЕҰ-мен және қоғамдық бірлестіктер, жеке тұлғалық өсу орталықтары, кәсіпкерлер, бизнесмендермен ынтымақтастықта мүдделі білім беру ұйымдарымен әріптестікте жүзеге асырылады.

**Іске асыру механизмдері.**

1. **Ақпараттық жұмыс:**

* бейнероликтер, подкасттар, графикалық және мәтіндік материалдар көмегімен прагматикалық мінез-құлық, ұтымды дағдылар тақырыбына БАҚ-та және әлеуметтік желілерде контентті жасау және белсенді жылжыту;
* материалдарды түпнұсқа ретінде орналастыру үшін бағдарламаның ресми ресурсы «Ruh.kz» платформасын пайдалану;
* әлеуметтік желілерде тақырыптарға сәйкес келетін, ірі басылымдарды орналастыру;

– жарқын және түсінікті мысалдар арқылы өмірге прагматикалық қатынас ұғымын ашатын вирустық әлеуметтік роликтерді іске қосу.

**NUDGE технологиясын пайдалану.**

* әлеуметтік желілерде мессендждерлер мен билбордтарда лозунгтардың таралуы;
* іс жүзінде өмір сүруге шақыратын ұлттық дәстүрлерді ілгерілету;
* өмірде табысқа жеткен прагматиктер тұлғаларын танымал ету;
* лайфхак форматындағы ұтымды дағдылардың практикалық пайдасын көрсету *(мысалы, коммуналдық қызметтер үшін шотты азайту, қаржыны сауатты бөлуден түскен инвестициялық пайда);*
* адам бейнесі бойынша ойдан шығарылған прагматик-кейіпкерлерді жасау, олар әлеуметтік желілердегі тұлғасы арқылы практикалық тәжірибе негізінде түрлі шешімдерді қабылдаудың салдарын көрсететін болады/көп сериялы видеография/заманауи анимациялық сериал көрсету;
* мобильді қосымша форматында прагматикалық әдеттерді қалыптастыру бойынша пайдалы кеңестері бар чек-парақты қалыптастыру және танымал ету, онда өз прогресін қадағалауға және белгілі бір рейтингке қол жеткізгені үшін материалдық емес сыйақы алуға болады;
* салауатты өмір салтын жүргізу үшін жағдай жасау *(жазғы кезеңде ашық аспан астындағы жаттығулар, алаңдар, веложолдар)* және экологиялық мінез-құлық *(қоқысты бөлек жинау бойынша мастер-класстар, қоқыс алаңдарындағы арнайы контейнерлер).*

1. Прагматикалық өмір салтының артықшылықтарын көрсету және вирусты трендтерді құру үшін **танымал блогерлерді тарту** (тиімді тұтыну, сәнді мерекелерден бас тарту, салауатты өмір салтын жүргізу, жоспарлау және т. б. дағдылары).
2. Болашақ дағдыларын дамытуға бағытталған мектеп бағдарламасына **арнайы пәндерді енгізу** (тайм-менеджмент, сыни ойлау, құқықтық және қаржылық сауаттылық және т.б.), сондай-ақ ашық университет жобасы шеңберінде дәрістер мен оқыту тренингтерін құру OpenU.kz әрбір адам өзіне және өз мамандығына арналған өзектілігіне сәйкес ұтымды дағдыларды қалыптастыруға еркін қол жеткізе алуы үшін.

*Контентті әзірлеу кезінде белгілі бір кәсіп өкілдеріне (заңгерлер, экономистер, педагогтар және т.б.) дамыту қажет, адамдарға жаңа ақпаратқа бағдар беру оңайырақ болуы үшін дағдылары бар топтамалардың болуын қарастыру керек.*

**Арнайы жобаның администраторы:** Қазақстан Республикасы Ақпарат және қоғамдық даму министрлігі.

**Нәтижелерді бағалау индикаторлары:**

* Республикалық маңызы бар қалаларда (Нұр-сұлтан, Алматы, Шымкент) және облыстарда БАҚ-та және жарнамалық алаңдарда (билбордтар, қоғамдық көлік, ақпараттық стендтер) ақпараттық кампания жүргізу;
* танымал адамдарды, блогерлерді, қоғамдық пікір көшбасшыларын жүргізіп отырған жұмысқа тарту;
* әлеуметтік желілерде, танымал пабликтарда және блогерлердің жарияланымдарында орналастыру;
* балалар мен жастарға арналған заманауи аудиовизуалды контент өндіру;
* мектептерді, ТжКБ мен ЖОО-ларды оқыту жүйесіне енгізу үшін оқыту бағдарламаларын құру;
* халықты жүргізіліп жатқан жұмысқа тарту.

**Күтілетін нәтижелер:**

* Әлеуметтік мінез-құлықтың өзгеруі;
* Қазақстандықтардың рационалды әдеттерін қалыптастыру;
* Бағдарлама құндылықтарының ашық практикалық мысалдар мен танымал тұлғалар арқылы таралуы кезіндегі тізбекті реакция;

\_\_\_\_\_\_\_\_\_\_\_\_\_\_\_\_\_\_\_\_\_

**«Дәстүр мен ғұрып»**

арнайы жобасының тұжырымдамасы

**Өзектілігі.**

Ұлттық бірегейлікті сақтауда қанымызға сіңіп, тұрмысымызға айналған салт-дәстүрдің маңызы жоғары. Рухани құндылықтардың ұрпақтан-ұрпаққа ауысып, сабақтасуы мәңгілік ел болудың негізгі өзегі. Сондықтан, ұлттық бірегейлікті сақтау жолында дәстүр мен ғұрпымызды, ұлттық асханамыз бен тағамдарымызды жүйелі жаңғырту керек.

Әсіресе, ақпарат пен сан түрлі мәдениет тоғысқан жаһандану заманында ұлттық код пен рухты бекем ұстайтын салт-дәстүр мен әдет ғұрып. Осы ретте, «Дәстүр мен ғұрып» арнайы жобасын енгізіп, рухани мұрамызды түгендеп, жаңғыртып, озығын саралаудың өзектілігі жоғары.

Қазақ салт-дәстүр, әдет ғұрыпқа, ұлттық ас мәзіріне бай халық және әрбір ұлттық дәстүрдің тәрбиелік мәні мен маңызы терең. Ұлтымыздың салт-дәстүрлері ұрпақты өнеге мен білімге, елжандылыққа, ізгілікке, бауырмалдық пен өнегеге шақыруымен құнды.

Сондықтан, арнайы жоба аясында қазақ халқының дәстүрлері мен әдет- ғұрыптарын кеңінен дәріптеп, ұмыт болғанын жаңғыртып, заман көшіне сай ұлықтап, өскелең ұрпақты сол арқылы тәрбиелеу жолға қойылу керек. Сондай-ақ, ұлттық тағамдарымыздың құндылығын арттырудың да өзектілігі жоғары.

Жобаның **мақсаты** көнеріп, қолданыс аясы тарылған дәстүр мен ғұрыптан бас тартып, ұмыт болғанын жаңғыртып, тәрбиелік және адамгершілік құндылығы жоғары салт-дәстүр, әдет-ғұрыптарды заманға сай түрлендіру. Және, қазақтың ұлттық асханасының ерекшелігі мен құндылықтарын кеңінен дәріптеу.

Бұл мақсатқа жету үшін келесі **міндеттерді** орындау қажет:

1. Ұлттық рухты, патриотизмді, тәлім-тәрбиені дәріптейтін қазақтың салт-дәстүрлерін жаңғырту;
2. Жалпыхалықтық рухани құндылықтарды күшейту;
3. Халықты салт-дәстүр мен әдет-ғұрыпты сақтаудың маңыздылығымен ақпараттандырып, ұлттық құндылықтарға деген сезімді арттыру;
4. Жас ұрпаққа ұлттық құндылықтармен қазақ асханасының пайдасын дәріптеу.

**Арнайы жобаның мақсатты аудиториясы (халық санаты).**

Қазақстан халқы, жалпы білім беру мектептерінің оқушылары, ЖОО студенттері, экономикалық белсенді топ (оқырмандар, тыңдармандар, қызметкерлер т.б.)

**Стратегиялық серіктестер**:

Арнайы жобаның аясында жергілікті атқарушы органдар мен білім беру мекемелері, мәдениет ошақтары, БАҚ, ҚҚ-тар, ҮЕҰ-дар, кәсіпкерлер мен тұлғалық даму орталықтары өзара серіктестік құрады.

1. **Арнайы жобаны іске асыру тетіктері:**
2. **Ақпараттық жұмыстар:**

* БАҚ көздерінде салт-дәстүр, әдет-ғұрыпқа қатысты іс-шараларды кеңінен насихаттау жұмыстарын жүргізу. Салт-дәстүрден көрініс беретін заманауи бейнероликтер, подкасттар, әлеуметтік желіде челлендждер, мақалалар мен танымдық посттарды жүйелі жариялау;
* Республикалық, өңірлік телеарналардан, радиолардан дәстүр мен ғұрып, ұлттық тағамдарды насихаттайтын деректі фильмдер, ток-шоулар, мәдени бағдарламалар, арнайы айдарлар енгізіп, «Қазақтың 100 салт-дәстүрі», «Қазақстың 100 ұлттық тағамы» сынды бағдарламалар әзірлеу;
* Жас ұрпақтың санасын қалыптастыруда балаларға арналған салт-дәстүрді таныту танымдық мультфильмдер, анимациялық фильмдер мен бағдарламаларын шығару;
* Республикалық және жергілікті басылымдарда, газет-журналдардың бір бетін жүйелі түрде салт-дәстүр мен әдет-ғұрыптарға арнау;
* «Ruh.kz» порталын арнайы жобаның негізгі ақпарат алаңы ретінде қолдану;
* Әлеуметттік желіде салт-дәстүр, әдет-ғұрып, ұлттық тағамдарға қатысты заманауи, жастардың нақышында вирустық бейнероликтер тарату;
* Ұлттық тағамдардың мәзірі жазылған онлайн ас мәзірлерін көбейту.

1. **NUDGE технологиясын қолдану арқылы насихаттау жұмыстары**

* Әлеуметтік желі, билбордтарда мақал-мәтелдер арқылы ұлттық құндылықты ұлықтайтын месседждер тарату;
* Салт-дәстүр білгірлері, ұлттық құндылықты дәріптеп жүрген жандарды көпшілікке үлгі ретінде насихаттау;
* Ұлттық тағамдар даярлатын мейрамханалар, фут-корттар ашу;

1. **Танымал блогерлер, желіде белсенді қоғам қайраткерлері, белгілі тұлғаларды** насихаттау жұмыстарына тарту. Ұлттық құндылықтарды дәріптеп, салт-дәстүрді насихаттап жүрген жандар арқылы халыққа дәріптеу жұмыстарын жүргізу. Тақырыптық бағытта жазатын блогерлер санын арттыру. Желіде ұлттық тағам мәзірлері бар парақшаларды көбейтіп, халыққа кеңінен насихаттау.
2. **Мектеп бағдарламасына** **«Ұлттық дәстүр» факультативті сынып сағаттарын енгізуді қарастыру.**

* Оқушылар мен студенттер арасында салт-дәстүрден интеллектуалдық сайыстар, олимпиадалар өткізу. Олипиадалар онлайн түрде өтсе де болады;
* Мектеп оқушыларына салт-дәстүрден викториналық ойындар, танымдық тестілеулер өткізуді ұйымдастыру;
* Еңбекке баулу сабақтарында ұлттық тағамдармен танысып, даярлау жұмыстарын жүргізу.

1. **Республиканың барлық өңірлерінде өтетін шаралар.**

* Аймақтарда салт-дәстүрді сақтап, жетік білетін отбасылар арасында «**Салт-дәстүр білгірі»** отбасылық байқауларын ұйымдастыру. Сол арқылы, салт-дәстүрді насихаттап отырған Қазақстанның үздік отбасыларын анықтауға болады. Немесе **«Мерейлі отбасы»** байқауын салт-дәстүрге бағыттап, форматын өзгерту;
* Ұлттық руханиятта, түбі бір түркі халқының салт-сана, әдет-ғұрпын жіліктеп, өз заманындағы маңызын, құндылықтарын оқырманға жеткізуде қазақ әдебиетінің, қазақ тарихының заңғар жазушысы Мұхтар Мағауиннің шығармаларының рөлі жоғары. «Аласапыраннан» бастап «Шыңғыс ханға» дейінгі шығармалары тегіс қазақтың ұлттық салт-дәстүрімен қабысып жатыр. Жазушының мұрасын, студенттер мен оқушылар арасында кеңінен насихаттау керек;
* Ұлттық салт-дәстүр, әдет-ғұрыптарды шығармаларына арқау еткен ұлт зиялыларымен кездесулер ұйымдастыру;
* Ғұрыптық фольклор бойынша бата, бесік жыры, жар-жар, жарамазан жырларының үлгілерін халық арасында кеңінен тарату жұмыстарын жүргізу.

1. **Мәдениет, өнер саласы.**

* Ұлттық қолөнер көрмелерін ұйымдастыру;
* Ұлттық киімдер сән апталығын өткізу;
* Жыраулар фестивальдерін ұйымдастыру;
* Ұлттық салт-дәстүрді насихаттайтын театрлық қойылымдарды өткізу;
* Ұлттық салт-дәстүрді жаңғыртып, қазақтың қолданбалы, қолөнерін әлемге танытып жүрген жас суретшілерді, зергерлерді, шеберлерді мемлекет тарапынан марапаттап, ынталандыру жұмыстарын жүргізу.

1. «**Қазақ асханасының бірегей тағамдары» фестивалін ұйымдастыру.** бесаспап аспасазшыларды қатыстыру арқылы «Өрметас», «Үлпершек», «Қарын бөртпе», «Бұжы», «Жаужүрек», «Қарын көмбе» т.б ұмыт бола бастаған бірегей тағамдарды әзірлеу. 7
2. Ұмыт болған ежелгі тағамдарды қайта жаңғырту мақсатында арнайы **«Сарқыт»** тақырыбында гастро-тур ұйымдастыру.
3. Өңірлерде **гастрономиялық туризімді** дамытуға кәсіпкерлерді тарту және қолдау жұмыстарын жүргізу.
4. Салт-дәстүрлерге анықтама, ұлағатты сөздер, бата-тілектер, дәстүрлі тағамдардың рецептілері, ұлттық киім, ұлттық қолөнер, зергерлік бұйымдар және т.б. салт-дәстүрлерден ақпарат беретін **«Dastur» мобильді қосымшаларын** ойлап табу.

**Жоба администраторы:** ҚР АҚДМ, ҚР МСМ, ҚҚДИ, ҚР БҒМ, ЖАО

1. **Іске асыру индикаторлары:**

* Республикалық және өңірлік БАҚ-та ақпараттық насихаттау шараларын өткізу;
* Танымал тұлғалар, қоғам қайраткерлері, блогерлерді насихат жұмыстарына тарту:
* Әлеуметтік желіде, танымал блогерлердің парақшалары мен пабликтерде роликтер, челленджер, посттар жариялау;
* Халықты толық жобаның жүзеге асу жұмыстарына тарту.

**Күтілетін нәтижелер:**

* ұлттық рух, тәлім-тәрбиені дәріптейтін салт-дәстүрлер жаңғырады;
* жас ұрпақтың, халықтың бойына әдет-ғұрыптар сіңеді;
* ұлттық бірегейлік қалыптасып, құндылықтардың халық өміріндегі маңызы артады;
* салт-дәстүрді білетін, әдет-ғұрыптарды сақтайтын жас ұрпақ қалыптасады;
* ұмыт болған бірегей ұлттық тағам түрлері жаңғырады;
* гастрономиялық туризм қолға алынып, шетелдік туристер қазақ асханасының тарихына қанығады:
* дәстүр арқылы халық тарихты танып, патриоттық рух артады.

\_\_\_\_\_\_\_\_\_\_\_\_\_\_\_\_\_\_\_\_\_

**«Еңбек – елдің мұраты»**

арнайы жобасының тұжырымдамасы

**Өзектілігі**. COVID-19 індетінің таралуын тежеу мақсатында әлемнің көптеген елдерінде ұзақ мерзімдік карантиндік шаралар енгізілді. Бұл адам мен қоғам тіршілігінің барлық саласына теріс ықпал етті. Мамандардың пікірінше, коронавирус әлеуметтің көптеген саладағы қалыпты дағдысын айтарлықтай өзгертеді. Бұл өзгерістердің экономика саласындағы салдары:

* ескі, бәсекеге қабілетсіз өндіріс пен технологияны жаңасы алмастырады, бұл адамдардан өз дағдылары мен біліктіліктерін арттыруды немесе қайта мамандануды талап етеді;
* ұзақ уақытқа ұзартылған карантин мерзімінде практиканың жоқтығына байланысты кейбір қызметкерлердің тәжірибесі мен шеберлігі төмендейді, бұл біліктілікті арттыру мен білімді жаңартуды өзектендіреді;
* әлеуметтік бағыттағы мемлекеттерде үкімет карантиннен зардап шеккен азаматтарға жәрдемақылар төледі, мұндай саясатты сынаушылар «тікұшақпен ақша шашу» қоғамдағы масылдық көңіл-күйдің өсуіне алып келеді деп ойлайды.

Осы мәселелер еңбекке деген сүйіспеншілікті дәріптеу қажеттілігін көрсетеді. Үздіксіз білім беруге және өзін-өзі дамытуға шақыру карантиннен кейінгі кезеңдегі мемлекеттік идеологиялық саясаттың бір бөлігі болуы тиіс.

Осыған байланысты, Елбасы Н.Ә. Назарбаевтың 2012 жылғы 10 шілдедегі «Қазақстанның әлеуметтік жаңғыртылуы: Жалпыға Ортақ Еңбек Қоғамына қарай 20 қадам» мақаласының негізгі тұжырымдамалары мен идеяларын «Рухани жаңғыру» бағдарламасының мазмұнына енгізу өзекті.

**Арнайы жобаның мақсаты**: қажырлы еңбектің арқасында табысқа жеткен адамдардың тәжірибесін, еңбекқорлық құндылықтарды, ұдайы өзін‑өзі жетілдіру идеясын жаю арқылы еңбекке сүйіспеншілікті насихаттау.

**Арнайы жобаның міндеттері:**

* «Рухани жаңғыру» бағдарламасының мазмұнын Жалпыға Ортақ Еңбек Қоғамының тұжырымдамалары және идеяларымен толықтыру;
* қажырлы еңбектің арқасында өмірде табысқа жеткен адамдарды жастарға рөлдік модель ретінде ұсыну;
* кәсіби бағдар бойынша жұмысты күшейту және үздіксіз білім алуға, үнемі өзін-өзі жетілдіруге шақыру;
* қоғамдағы әлеуметтік инфантилизмді төмендету.

**Арнайы жобаның мақсатты аудиториясы**: Қазақстан халқы.

**Арнайы жобаны іске асыру тетіктері**:

* Итермелеу теориясының құралдарын қолдану (Nudge Theory). Мысалы, қоғамдық орындарда еңбек туралы мақал-мәтелдер мен баннерлерді орналастыру.
* «Қазақстанның әлеуметтік жаңғыртылуы: Жалпыға Ортақ Еңбек Қоғамына қарай 20 қадам» мақаласының идеяларын 2021 жылға арналған «Рухани жаңғыру» бағдарламасын іске асыру жөніндегі іс-шаралар жоспарына енгізу.
* Ұзақ жыл бір салада еңбек еткен әулеттерді танымал ету:

1. еңбек әулеттерінің қатысуымен телебағдарламалар, подкасттар ұйымдастыру;

2. қоғамдық орындарда еңбек әулеттері туралы фотосессиялар ұйымдастыру;

3. отбасы тарихы туралы әңгімелейтін әлеуметтік желілерде челлендждер ұйымдастыру.

* «Мен профимін» жұмысшы мамандықтарының конкурсын өткізу.
* Өндіріс кезінде кәсіптік бағдарлау алаңдарын ұйымдастыру (экскурсия, кездесулер, ашық есік күндері).

**Арнайы жобаның әкімшісі**: Қазақстан Республикасы Еңбек және халықты әлеуметтік қорғау министрлігі.

**Арнайы жобаны іске асыру тиімділігін өлшеу индикаторлары**:

* 2021 жылға арналған «Рухани жаңғыру» бағдарламасын іске асыру жөніндегі іс-шаралардың республикалық жоспарында және әрбір өңірдің осындай жоспарларында еңбекті насихаттауға арналған іс-шаралардың/жобалардың болуы;
* еңбекқорлық, еңбек әулеттері туралы т.б. сипаттағы хабарлар, жарияланымдар, билбордтар саны;
* Қазақстандықтардың құндылықтық бағдарлары туралы жыл сайын әлеуметтік зерттеу жүргізу.

**Күтілетін нәтижелер:**

* «Рухани жаңғыру» идеологиялық бағдарламасының мазмұны еңбекқорлық пен еңбек қызметі туралы идеялармен толықтырылады;
* өскелең ұрпақ үшін рөлдік модель болатын қажырлы еңбектің арқасында өз кәсіби саласында табысқа жеткен адамдардың өмірі мен қызметі кеңінен танылатын болады;
* барлық жастағылар үшін кәсіптік бағдар беру жұмысы күшейтіледі;
* қоғамдағы әлеуметтік инфантилизмнің төмендеуі.

\_\_\_\_\_\_\_\_\_\_\_\_\_\_\_\_\_\_\_

**«Құқықтық мәдениет»**

арнайы жобасының тұжырымдамасы

**Өзектілігі.**

«Рухани жаңғыру» бағдарламасы қағидаттарының бірі бәсекеге қабілеттілік болып табылады және осы қағидатты толыққанды енгізу үшін халықтың құқықтық мәдениетін қалыптастыру мен сауаттылығын арттыруға бағытталған іс-шаралар кешенін өткізу қажет. Құқықтық сауаттылықтың жеткіліксіз деңгейі азаматтардың құқықтарының бұзылуына әкеп соғады, ал жазасыздық сезімі тәртіпсіздікке және заңнаманың бұзылуына және өзге де заңсыз әрекеттерге әкеп соғады. Осыған байланысты халықтың құқықтық сауаттылығын арттыру жөнінде кешенді жұмыс жүргізу қажет, бұл - бәсекеге қабілетті ұлт қалыптастыру жөніндегі «Рухани жаңғыру» бағдарламасы қағидаттарының бірін іске асыруға жәрдемдесетін болады.

**Жобаның мақсаты** Қазақстан халқының құқықтық сауаттылығы деңгейін арттыру, құқықтық мәдениетін қалыптастыру болып табылады.

Осы мақсатқа жету үшін келесі **міндеттерді** шешу қажет:

* Құқықтық білім беру негіздерін танымал ету бойынша кең ақпараттық науқан өткізу.
* Еңбек ұжымдарында құқықтың түрлі аспектілері бойынша оқыту дәрістерін ұйымдастыру және өткізу.
* Құқық бұзылған жағдайда қабылдануы қажет іс-әрекеттер бойынша халықпен мастер-класс ұйымдастыру және өткізу.
* Құқықтық мәселелер бойынша өңірлерде семинарлар ұйымдастыру және өткізу.
* Халықтың құқықтық мәдениетін қалыптастыруға бағытталған жобаларды іске асыруға ҮЕҰ өкілдерін тарту.
* Құқықтың түрлі салалары бойынша білім беру және тәжірибелік-бағытталған іс-шаралар кешенін жүргізу.

**Арнайы жобаның мақсатты аудиториясы (халық санаты).**

Қазақстан Республикасының халқы: жастар, оқушылар, өзін-өзі жұмыспен қамтыған халық, мұғалімдер, оқытушылар, жұмыспен қамту орталықтарының клиенттері және т. б.

**Стратегиялық серіктестер/ зәкірлік ұйымдар.**

Арнайы жоба шеңберінде жергілікті атқарушы органдардың ҮЕҰ-мен және қоғамдық бірлестіктермен, жұмыспен қамту орталықтарымен және өзге де білім беру мекемелерімен ынтымақтастыққа мүдделі білім беру ұйымдарымен әріптестігі негізінде жүзеге асырылады.

**Іске асыру тетігі:**

1. **Тәжірибелі құқықтанушылар мен теоретиктердің қатарынан озық деңгейдегі сарапшылар пулын қалыптастыру.** Осы блокты іске асыру үшін құқық қорғау саласында жұмыс тәжірибесі бар үздік құқық қорғаушылар, заңгерлер арасында іріктеу жүргізу қажет. Сарапшылардың пулы халықтың құқықтық білімдерінің ағымдағы деңгейін анықтау және Жобаның білім беру компонентін өткізу үшін ақпараттық-әдістемелік материалдарды дайындау жөніндегі жұмысқа тартылатын болады. Сарапшылардың пулына халықаралық құқық пен қолданыстағы қазақстандық құқықты қоса алғанда, түрлі бағыттар бойынша мамандар кіруі тиіс. Сонымен қатар, тартылған сарапшылар ҚАЖК мен ҚР ІІМ өкілдерін белсенді тарта отырып, халықаралық тәжірибені ескере отырып, ұсақ құқық бұзушылықтар үшін түзету жұмыстарын енгізу мәселесі бойынша зерттеу жұмыстарын жүргізетін болады.

**2. Одан әрі жұмыс істеу үшін оқу бағдарламасын және ақпараттық материалдарды әзірлеу (презентациялар, тарату материалдары және т. б.).**

Сарапшылар пулының күшімен оқыту бағдарламалары әзірленеді, оның ішінде білім беру іс-шараларының негізгі тақырыптары анықталады. Тиімділікті арттыру мақсатында презентациялар және тарату материалдары түрінде көрнекі ақпараттық материалдарды әзірлеу қажет. Ақпараттық материалдар барлық қалаушылар үшін қолжетімді болуы тиіс. Материалдар ашылатын мәселенің негізгі мәнін, бояулы және оңай қабылдануға тиіс.

1. **Өңірлерде жоба бойынша іс-шаралар өткізу жоспарын әзірлеу.**

Өңірлерде, оның ішінде ауылдық жерлерде жобаны іске асыру жөніндегі республикалық іс-шаралар жоспарын әзірлеу қажет. Негізгі негізгі іс-шараларды, іс-шараларға қойылатын талаптарды және олардың ауқымын анықтау.

Жоспарды әзірлеуге және оны іске асыруға ҮЕҰ өкілдерін тарту қажет, оның ішінде өңірлер мен ел деңгейінде халықтың құқықтық мәдениетін қалыптастырып, санасын арттыруға бағытталған әлеуметтік гранттық жобаларды іске асыру жөніндегі мәселені қарау қажет.

1. **Өңірлік консультанттарды іріктеу (әрбір өңір үшін 2 консультанттан кем емес)**

Әрбір өңірде жұмыс істеу үшін жобаны іске асыруға жетекшілік ететін кемінде 2 кеңесші іріктеледі. Олар іс-шаралар жоспарының орындалуын қадағалау, серіктестерді тарту және жоба бойынша жалпы ұйымдастыру мәселелерін шешу қажет.

1. **Өңірлік консультанттарды дайындау үшін тренингтер ұйымдастыру, өткізу, оларды бағдарламамен және жоба бойынша одан әрі қызметпен таныстыру.**

Жобаның осы блогын іске асыру үшін жалпы ұйымдастыру семинары өткізіледі, оның шеңберінде өңірлік консультанттар дайындалады, олар алдағы уақытта оны практикалық іске асырумен айналысатын болады. Әр өңірден кем дегенде 2 адам тартылады, ол бірнеше күн ішінде жобамен, оның мәні мен мазмұнымен танысады. Дайындалған өңірлік консультанттар аймақтардағы жобаның амбассадорлары болады.

Республикалық ұйымдастыру семинары аяқталғаннан кейін дайындалған консультанттар өңірлік жаттықтырушыларды даярлау мақсатында өңірлерде семинарлар өткізеді. Әрбір кеңесші-жаттықтырушымен келісім жасалады. Консультанттарды дайындағаннан кейін іс-шаралардың негізгі бөлігі өткізіледі.

**6. Әрбір өңірде жобаның басталуы туралы ақпараттық науқанды іске қосу.**

Жобаның осы міндеттерін іске асыру аясында БАҚ тарту жоспарлануда. Әлеуметтік желілерде аккаунттар жасау керек. Арнайы медиа-жоспар әзірленетін болады. Ақпараттық науқан шеңберінде плакаттар мен бейне роликтерді (банктерде, ЖОО-да, вокзалдарда және әуежайларда, сондай-ақ СОО-да) тарату көзделген.

Сондай-ақ, білім беру курсынан өткен адамдардың заңгерлері ретінде қатысатын «сот процесі» телевизиялық ойындарын ұйымдастыру ұсынылады. Телевизиялық ойын өз құқықтары мен мүдделерін қорғау үшін алынған білімді іс жүзінде қолдануды және тәжірибе алуды көздейді. Ойынға білім беру іс-шараларына қатысушылар мен жобаға қатысушылар тартылады. Телевизиялық ойындардың форматы мен уақыты жобаны іске асыру барысында жеке қаралатын болады.

**7. «Құқықтық мәдениет» жобасының 1 толқынын ұйымдастыру және өткізу.**

Әрбір өңірде жұмыс істейтін және жұмыс істемейтін халықты қамти отырып, әзірленген бағдарламаға сәйкес жоба тақырыбы бойынша еңбек ұжымдарында ай сайын кемінде 5 кездесу өткізіледі.

Кездесу форматы: презентация, сұрақтар блогы жауаптар. Кездесу уақыты 40-тан 60 минутқа дейін. Қатысушылар саны 20 адамнан кем емес.

Жобаның осы кезеңін іске асыру шеңберінде еліміздің барлық өңірлерінде халықтың әртүрлі санаттарының қатысуымен азаматтарды құқықтық қорғау мәселелері бойынша пікірталастар мен пікірсайыстар ұйымдастырылатын болады. Өткізу форматы мен нысаны өз бетінше анықталады.

**8. «Құқықтық мәдениет» жобасының 2 толқынын ұйымдастыру және өткізу.**

Еңбек ұжымдары мен оқу орындарында дәрістер өткізу бойынша жұмыс жалғасады.

Қосымша демалыс күндері немесе жұмыстан тыс уақытта барлық тілек білдірушілер үшін айына 2 реттен кем емес мастер класстар өткізіледі, бұл ретте іс-шараны алдын ала құлақтандыру барлық тұрғындардың іс-шараға қатысу мүмкіндігі болуы үшін жүргізіледі.

Іс-шараның ұзақтығы 60 минуттан аспайды. Іс-шараның нәтижесі бойынша әлеуметтік желілерде жарияланатын және ақпараттық толқынның қажетті деңгейін құрайтын қатысушылардың бейнепікірлері дайындалады.

**9. «Құқықтық мәдениет» жобасының 3 толқынын ұйымдастыру және өткізу.**

Кестеге сәйкес алдыңғы жұмыс жалғасады. Сондай-ақ кез келген адам кеңес ала алатын ақпараттық штабта консультациялар жүргізіледі. Кеңес алдын ала тіркелу бойынша аптасына 2 рет өткізіледі. Осы кезеңде еңбек ұжымдарында дәрістер аяқталады.

**10. «Құқықтық мәдениет» жобасының 4 толқынын ұйымдастыру және өткізу.**

Ақпараттық штабта шеберлік сабақтары мен кеңестер жалғасуда. Өз құқықтарын қорғау мәселелері бойынша көбірек білгісі келетін адамдар үшін қосымша әр өңірде 2 күн ұзақтығымен 3-тен кем емес семинар өткізіледі. Әрбір семинарда қатысушылардың саны 20 адамнан кем болмауы тиіс.

Семинарға қатысушыларды іріктеу конкурстық негізде жүргізіледі, мысалы, семинарға қатысу үшін олар алдын-ала кейбір шарттарды орындауы тиіс. Адам құқықтары мәселесі бойынша қолданыстағы стереотиптер тақырыбына әлеуметтік желілерде пост жазу, оны # және т.б. хештегімен белгілеу ұсынылады. Қамту әр өңірде 8000-нан астам адамды құрауы тиіс.

**11. Оқу орындарының білім беру бағдарламасына элективті пәндерді енгізу.**

Жобаны іске асыру барысында сарапшылар пулының күш-жігерімен құқықтық емес мамандықтарды білім беру бағдарламасына енгізу үшін құқық негіздері бойынша әдістемелік ұсынымдар мен оқу курсының бағдарламасы әзірленетін болады. Оқу орындарының профессорлық-оқытушылық құрамымен талқылау жүргізіледі. Алдағы уақытта қажетті оқу-әдістемелік материалдар әзірленеді және білім беру үдерісіне элективті пәндерді енгізу бойынша жұмыстар жүргізіледі.

**Арнайы жобаның әкімшісі:** ҚР ӘМ, ҚР БП, ҚР ЖС, ҚР БҒМ, ҚР ІІМ, ЖАО.

**Іске асыру индикаторлары:**

* Республикалық маңызы бар қалаларда (Нұр-сұлтан, Алматы, Шымкент) және еліміздің өңірлерінде БАҚ-та және жарнамалық алаңдарда (билбордтар, қоғамдық көлік, ақпараттық стендтер) ақпараттық кампания өткізу;
* өткізілетін жұмысқа танымал адамдарды, қоғамдық пікір көшбасшыларын тарту;
* әлеуметтік желілерде, танымал пабликаларда және блогерлерде, соның ішінде әлеуметтік желілерде жоба беттерінде жарияланымдарды орналастыру;
* арнайы жобаны іске асыру шеңберінде қамтылған халық саны 30 000-нан астам адам;
* жоғары оқу орындарын оқыту жүйесіне енгізу үшін оқыту бағдарламаларын құру;
* жүргізіліп жатқан жұмысқа халықтың тартылуы;
* құқықтық мәселелер бойынша консультанттардың даярланған жаттықтырушыларының саны-бүкіл ел бойынша 500-ден астам адам.

**Күтілетін нәтижелер:**

* Өз құқықтары туралы ақпараттандырылған азаматтар санын арттыру.
* Өз құқықтық мәселелерін шешкен адамдардың санын арттыру.
* Ұсақ құқық бұзушылық деңгейін төмендету.
* Құқықтық мәселелер бойынша консультанттардың санын арттыру.

\_\_\_\_\_\_\_\_\_\_\_\_\_\_\_\_\_\_\_\_\_\_